
INTRODUCTIO. 


&unt  in  medicina  permultae  species  morborum,  quibus 
nomina  non  recta  apposita  sunt,  cum  haec  plerumque  tan- 
tum ad  unum  symptoma  spectent.  Talia  nomina  sunt : 
febres  intermittentes,  cyanosis,  chlorosis  etc.  Cum  autem 
nobis  adhuc  natura  et  causa  plurimorum  morborum  non 
penitus  cognitae  sint,  coacti  sumus  haec  nomina  retinere, 
semper  quidem  certissime  unum  charieteristicum  sigrfum 
indicantia  , usque  dum  doctrina  facultas  nobis  contigerit 
haec  omnia  aliis  melioribus,  accuratioribus  resarciendi. 
Simili  modo  describit  Sauvages  morbum,  quem  accu- 
ratius tractare  volumus,  ut  sequitur:  »La  chlorose  est 

une  tnaladie  dont  le  principal  symptome  est  une  paleur 
rcpanduc  sur  le  visage,  accompaguee  d’une  asthenie  ge- 
nerale» (Nosol.  method.  toin.  IX.  pag.  499).  Eodem 
modo  exstiterunt  nomina  hujus  morbi  sequentia : morbus 
virgineus,  febris  alba,  febris  amatoria,  icterus  albus  etc. 
Per  longum  temporis  spatium  opinio  fuit,  chlorosin  esse 
morbum  specialem  generis  muliebris,  virosque  ab  ea 
corripi  non  posse;  experientia  autem  docuit,  rnorbum 
neque  aetati  neque  sexui  parcere,  cumque  puerum  ut 
virum,  puellam  ut  matronam  invadere  posse,  tantumque 

feminas  et  quidem  tempore  evolutionis  ad  eum  magis 
proclives  esse.  Ita  enarrat  Dr.  Blache  casum,  quem 
Professor  Fouquier  semper  in  praelectionibus  suis 
commemoravit:  scilicet  praefectus  militum  ex  diuturnis 
et  gravissimis  animi  perturbationibus  clilorosi  allectus  est, 
cui  ille  brevi  tempore  per  praeparata  ferri  magna  dosi 
data  medebatur.  Praeterea  chlorosin  in  infantibus,  qui 
helminthiasi  laborant,  observaverunt;  rarius  autem  inve- 
nitur morbus  in  adolescentibus;  interdum  etiam  occurrit 
in  mulieribus  gravidis. 

In  scriptis  veterum  nullam  sufficientem  descriptio- 
nem morbi,  sed  tantum  breves  annotationes  invenimus. 
Ita  verba  Hippocratis  non  penitus  ad  chlorosin  per- 
tinere videntur.  Verba  facit  de  ea  conditione  mulierum, 
qua  videmus  vultum  suspensum  incertumque  esse,  oculos 
lacrymis  impletos;  cutem  pallidam  et  flavescentem  fieri, 
feminamque  fortioribus  corporis  commotionibus  ex  re- 
spiratione impedita  laborare.  Praeterea  addit  haec  sym- 
ptomata vulgo  cum  fluore  albo  conjuncta  esse.  Nec 
Celsus  ullam  interpretationem  accuratiorem  morbi  nobis 
tradidit.  Primum  saeculo  decimo  septimo  invenimus 
scripta,  in  quibus  hic  morbus  nonnulla  subtilitate  tracta- 
tus est.  Primus  fuit  Leblanc  (Paris  1616),  qui  de- 
scriptionem peculiarem  chloroscos  reliquit , eamque  cu- 
piditati amandi  attribuit.  Qua  re  etiam  opusculum 
ejus  inscriptum  est:  «Ergo  Venus  amantium  ictero.» 

Iluebner  tractavit  eandem  rem  quinquaginta  annis 
post,  et  protulit  eandem  morbi  causam.  Adnumerat 
praeterea  morbum  febribus  et  nominat  hanc  febrem  fe- 
brem amatoriam  virginum.  Cum  eo  consense- 
runt Mu  e 11  er  et  Burgo  Id,  qui  eodem  tempore  vi- 
xerunt. • 

Fridericus  Hoffmann  conscripsit  dissertationem 
de  chloroseos  indole  et  curatione  a.  1731- 

Corday  de  pallore  virginum  etc.  Halae  1739. 

Sub  finem  ejusdem  saeculi  exposuit  CarolusHcrr- 
mann  varias  cognitas  sententias  de  ehlorosi,  magnoque 
studio  enucleavit  causas  et  curam  hujusce  morbi.  3 he- 
sis  a Ch  a ussi  er  prolata  memoratu  est  digna,  quod 
electriciiat.em  proposuit  remedium  chloroseos. 

/ Recentioribus  temporibus  multae  descriptiones  pe- 
culiares hoc  de  morbo  editae  sunt: 

Hufeland  uber  die  Bleichsucht,  ein  liosographisches 

Bruchstiik.  Bd.  XX.  1804. 

I.  P.  Gagnion,  Vue  sur  Ia  puberte  de  la  femme 

et  sur  la  chlorose.  Paris  1809. 

Rast,  diss.  de  ehlorosi.  Lipsiae  1S25. 

F.  Benj.  Osiander  uber  Entvvickelungskrankheitcn 
in  den  Bliithenjahren  des  weiblichen  Geschleclits.  Tii- 
bingen  1821.  Bd.  I. 

J.  E.  G.  Kummer,  diss.  chloroseos  pathologiam  et 
therapiam  sistens.  Lipsiae  1823. 

Horn,  Alton  der  Chlorose  im  enoyklop.  Worterb. 
der  mediz.  W isscnschaft  B.  VII.  Berlin  1831. 

Blaud,  Mcm.  sur  les  maladies  chlorotiques  1832. 
Joh.  Wendt  iiber  Mcnostasie  uml  Chlorose,  in 
Rust’s  Magazin. 

Rosch,  die  Bleichsucht  monographisch  dargestellt. 
Stuttg.  1839. 

Praeterea  omnes,  qui  gynaecologiam  conscripsere, 
breves  descriptiones  hujusce  morbi  nobis  tradiderunt. 

Caput  I. 

tr 

DE  CAUSIS  CHLOROSEOS. 


Causae  sunt  multiplices,  et  observationes  experien- 
tiaque multas  variasque  rationes  de  hac  re  refutaverunt. 
Variarum  rationum,  quae  ad  aetiologiam  chloroseos 
pertinent,  sequentes  accuratius  inquirere  volumus:  utrum 
suppressio  vel  diminutio  mensiutn,  aut  fortasse  depri- 
mentes libidines  vel  amor  repudiatus  causas  ad  pro- 
creandum morbum  praebeant,  an  anaemia,  quae  hoc  in 
casu  oligaemia  sive  hydraemia  nominari  potest,  causa 
sit  proxima.  Neque  expositione  novarum  inquisitionum 
ab  A n d r a 1 etGavarret  institutarum  de  singulari  qua- 
litate et  quantitate  sanguinis  supersedere  volumus.  De- 
nique autem  sententiae  complurium,  qui  plus  minusve 
valent  et  vitiosam  nutritionem  judicant  causam  morbi, 
explicabimus. 

Complures  insignes  auctores,  inter  quos  etiam  Pi- 
nei, chlorosin  non  proprium  morbum,  sed  tantum  sym- 
ptoma habuere,  equidemque  ejusdem  opinionis  sum. 
Praeterea  vero  scriptor  de  la  nosographie  philosophique 
chlorosin  esse  symptoma  singulare  suppressionis  sive 
diminutionis  mensium  contendit.  Quae  opinio  etiam 
pristinis  jam  temporibus  apud  Francogallos  fuit  usitata. 
Ita  Mercatus  affirmat,  morbum  consistere  in  mensium 
suppressione  vel  irregularitate,  quae  sive  ex  nimia  san- 
guinis copia,  sive  ex  depravata  ejus  qualitate  depen- 
deant. Quae  morbosa  sanguinis  natura  fuit  ei  effectus 
continui  usus  alimentorum  male  nutrientium.  Permultos 
scriptores  celeberrimos  afferre  possemus,  qui  hanc  opi- 
nionem sustentare  studebant,  sed  praeferimus  paucis  ver- 

bis  exponere,  quomodo  iuterpretarentur  defectum  men- 
Lsium  procreare  posse  chlorosin. 

Fluxus  mensium  est  revera  naturalis  excretio,  neces- 
■ saria  ad  purgandum  sanguinem,  et  hodie  certo  nemo  cre- 
det, hoc  fluidum  consistere  ex  puro  sanguine;  nam  ex 
longo  temporis  spatio  constat,  hoc  fluidum  distincte  dif- 
ferre a sanguine  per  compositionem  (nam  consistit  ex 
crasso  mucoso  liquore,  qui  ipse  quidem  non  coagulatur, 
sed  ut  sanguis  etiam  normalia  corpuscula  sanguinis  et 
corpuscula  lymphatica  continet),  idemque  productum 
functionis  physiologicae  esse,  simile  felli,  sudori,  urinae. 
Cum  vero  haec  excretio  necessaria  sit  ad  valetudinem 
mulierum  servandam,  cum  sanitas  atque  foccunditas  ea- 
rum conjuncta  sit  cum  hac  regulari  uteri  functione,  ini- 
rumne  nobis  videri  potest,  morbos  ex  suppressione  aut 
perturbatione  tam  gravis  excretionis  oriri?  IVon  vide- 
mus quotidie  suppressionem  sudoris,  feliis,  urinae  et 
fluxus  haemorrhoidalis,  cxcretionum , quae  omnes  fluxui 
mensium  admodum  similes  sunt,  graves  morbos  afferre, 
quos  tantum  restitutione  earundem  functionum  tollere 
possumus,  aut  si  eas  alio  apto  loco  provocamus,  coque 
modo  resarcimus?  Quae  materia  mensium,  quod  in  san- 
guinem de  novo  recipitur,  jam  ex  eo  secreta,  sanguinem 
corrumpit,  et  effectus  hujus  momenti  est  depravatio  to- 
tius organismi,  quo  facto  chlorosis  procreatur. 

Sed  haec  sententia,  chlorosin  ex  suppressione  vel  ir- 
regularitate mensium  originem  ducere,  quamquam  pro- 
bata videtur,  refutanda  est,  nam  casus  permulti  sunt  ob- 
servati, in  quibus  menostasis  chlorosi  jam  per  longius 
tempus  durante  intravit.  Ceterum  in  introductione  hu- 
jusce  opusculi  exempla  chloroseos  in  pueris  et  vi- 
ris natu  majoribus  attulimus;  nonne  est  hoc  argumen- 
tum idoneum,  chlorosin  etiam  ex  aliis  causis,  quam  ex 


10 


suppressione  aut  irregularitate  mensium  exsistere  posse? 
Etiam  Dr.  Blache  jure  dicere  potuit  (1):  »11  me 

semple  qu’on  doit  ctudicr  la  chlorose  a part  et  inde- 
pendamment  de  1 amenorrhee  qui  en  est  la  cause  la  plus 
ordinaire,  il  est  vrai,  mais  qui  n’est  pas  1’unique  cause, 
qui  la  produit.  Car  elle  existe  chez  des  femines  sans 
qu  ii  y ait  amenorrhee  ou  dismenorrh6e.« 

luter  viginti  sexVc^sus  chloroseos,  qui  nobis  a Blaud 
et  Baucaire  enarrati  sunt,  fuerunt  viginti  quattuor  in 
puellis  ab  undecim  usque  ad  triginta  duos  annos  natis, 
quarum  octo  luerint  septemdecim  annos  natae  j apud 
quindecim  copiose  aut  parce  tluxerunt  menstrua,  semper 
vero  serosa  et  fere  penitus  decolora  fuerunt.  Septem 
harum  virginum  nondum  menstruaverant.  In  uno  vero 
casu,  quo  individuum  viginti  tres  annos  natum  fuit,  chlo- 
rosis  die,  qui  secutus  est  conjugium,  incepit,  per  totam 
graviditatem  permansit  et  cessavit  denique  pluribus  men- 
sibus post  partum.  Quae  dixi  satis  demonstrant,  chlo- 
rosin  etiam  ex  multis  aliis  causis  oriri  posse. 

Altera  opinio,  quam  constituimus  causam  morbi,  est 
vis,  quam  libidines  in  organismum  exercent.  Jam  initio 
complures  auctores  commemoravimus,  qui  contenderunt, 
morbum  ex  vi,  quam  amor  in  organismum  virginis  sive 
mulieris  habeat,  saepissime  dependere.  Quae  opinio  pri- 
stinis temporibus  ita  viguit,  ut  in  vulgus  transiret,  hoc- 
que  chlorosin  etiam  vehementi  amandi  cupiditati  adseri- 
beret.  Sed  haec  aetiologia  a plurimis  recentioribus 
scriptoribus  non  comprobata  est,  quod  suppressionem  aut 
irregularitatem  mensium  accusant  causam  morbi  nascen- 
tis. Omnes  tamen  in  eo  consentiunt,  in  nonnullis  casi- 
bus effectum  libidinosae  et  non  satiatae  amandi  cupidi- 


(1)  Uiction,  en  25  vol,  art.  chlorose. 


11 


itatis  esse  chlorosin , quam  cupiditatem  causam  occasio- 
nalein  putant.  Nos  quoque  intelligimus  neque  ignora- 
mus, quantam  vim  cupiditates  et  libidines  in  chylifica- 
tioncm  exerceant,  et  quotidie  nobis  experientia  ante  ocu- 
los profert  multifaria  argumenta.  Ita  omnes  libidines 
cupiditatesque  impedientem  vim  in  digestionem,  suppu- 
rationem et  cicatrisationcm  habere  pro  certo  dicere  pos- 
sumus; saepissime  eas  febres  nervosae  sequuntur,  quin 
I etiam  mortem  repentinam  adducere  possunt.  Quis  est, 
qui  nesciat  finem  Sophoclis  tragicum,  cum  honores 
i civium  acciperet?  Auctore  Diogene  Chiron  Lace- 
daemonius prae  gaudio  mortuus  est,  quod  (ilium  ample- 
cti victorem  in  ludis  Olympiis  potuit.  Cur  igitur  amor 
repudiatus,  nimius  impetus  in  venerem,  onania^  irritatio- 
nes psychicae,  lectio  librorum  deteriorum,  vita  luxuriosa, 
eaque  praematura  genitalium  evolutio,  longius  dormire 
in  culcitis  plumeis,  abstinentia  a coitu  consueto,  ut  in 
viduitate,  morbum  efficere  non  possint? 

Denique  tertiam  causam  morbi  accuratius  inquirere 
volumus,  vitiosam  quantitatem  et  qualitatem  sanguinis: 
quantam  vim  autem  talis  sanguis  in  organismum  exer- 
ceat, in  symptomatibus  hujusce  nforbi  exponendis  descri- 
bemus. Accuratas  quaestiones  de  sanguine  talium  ae- 
grotorum Audral  et  Gavarret  instituerunt,  ajunt- 
que(t):  »Au  lieu  d’etre  plus  ou  moin  eleves  au-des- 

sus  de  la  quantite  normale  les  globulos  peuvent  s’etre 
abaisses  au-dessous  de  cette  quantite,  jusqu’  a une  cer- 
tainc  limite  d’abaissement,  il  n’cn  resuite  rien  de  rc- 
marquablc.  . . . Cependant,  a une  certaine  limite  inle- 
rieure  qui,  cliose  bien  singuliore,  ne  parait  pas  la  memc 


(1)  Memoire  sur  les  lnodifications  ilii  sang  dans  Je.s  maladies 
Annal.  phys.  cliim.  Nov,  1840.  234. 

l,om'  tous  lcs  indi viilus,  on  voit  apparaitre  des  etats 
morbides  parlicUlicrs,  dont  le  caractere,  rclativement 
au  sang , est  une  dimiuution  constante  et  considerable 
des  globulos,  tandis  que  la  fibrine  ne  s’est  pas  modifiee 
dans  sa  quantite.  Comme  type  de  ces  etats  morbides 
nous  citerons  la  chlorose.«  Addunt  praeterea : La 

chlorose  peut  etre  consideree  comme  le  type  de  1’anemie. 

Quorum  virorum  quaestiones  eo  majore  animi  at- 
tentione dignae  sunt,  quod  ex  iis  varias  suppositas  cau- 
sas morbi  aestimare  discimus;  dicunt  enim  permanente 
vitiosa  sanguinis  commutatione  constituta  (1):  »Les  por- 
tes de  sang  et  la  diete  agissent  principalcmeut  sur  lcs 
globulos  qu’elles  diminuent,  et  Ia  fibrine  cliange  peu  a 
peu  en  meme  temps:  c'est  la  une  loi , a laquelle  nous 
11’avons  pas  trouve  ifexccptions.  Le  meme  eflet  a lieu 
pendant  certaines  maladies  qui  s’opposent  a la  libre  et 
complete  separation  du  sang,  comme  le  cancer  dysto- 
niae, lcs  tuberculcs  pulmonaires,  les  caclicxies,  les  epui- 
sements.«  Qui  scriptores  etiam  discernunt  cblorosin 
perfectam  atque  imperfectam. 

Auctore  Foediscb,  qui  analysin  sanguinis  cherni- 
cam  instituit,  sanguis  constat  hisce  ex  partibus:  cruoris 
91,41,  seri  93,61,  fibr.  6,10,  aquae  806,28,  ferri  3,30. 
Auctore  Lecanu  constat  ex  his  partibus:  aquae  862,40, 
corpusculorum  sanguinis  55,15,  albuminis,  fixorum  et 
adiposorum  extractorum  82,45.  Praeterea  secundum 
Foediscli  est  sanguis  albior,  mollior  et  pigmentum  ru- 
brum ejusdem  facile  delui  potest. 

Quae  accurata  sanguinis  expositio  opinioni  nonnul- 
lorum medicorum  auctoritatem  concedit,  qui,  ut  C a p u- 
ron,  contendunt,  chlorosiu  ex  diminutione  et  collapsu 


(l)  Mcmoire  cite'  235,  309. 

virium,  causis  omnibus  homines  infirmos  reddenfjbus, 
dependere.  Ei  Capuron  dicit  (1):  »En  general  cette 
maladie  n’cst  propre  qiraux  personues  du  sex  qui  sont 
eminemment  iympliafiques,  nu  qui  ont  long-temps  vecu 
sous  1’ernpire  de  causcs  debilitantes,  et  dont  la  consti- 
fution  a «'•te  d6ferior£e  et  reduite  a Petat  de  cachexie 
par  un  air  liumide  et  inal-sain,  par  Phabitation  dans 
des  lieux  bas  mal  eclairtls,  par  le  defaut  de  vetements, 
par  la  disette  on  par  Pnsage  (Paliments  pen  nutritifs, 
par  des  evacuations  excessives,  par  une  vie  inollc,  oi- 
sive  et  non  exerceo,  par  des  affections  tristes.« 

Ex  omnibus,  quae  attuli,  inielligi  potest,  chlorosin 
fex  multis  causis  diversis  oriri  posse,  quae  autem  omnes 
eundem  praebeant  effectum:  nempe  maximam  debilitatem 
atque  infirmitatem  organismi,  quae  provocantur  anaemia. 
Talem  vim  vero  habent,  vehementes,  deprimentes  libidi- 
nes et  cupiditates,  quae  digestionem  impediunt;  item 
mollis  atque  effeminata  educatio,  vita  sedentaria,  carere 
aere  puro,  miserabilia  domicilia  Immida  in  hypogeis  con- 
cameratis. Praeter  has  causas  diversas  nihil  quidem 
magis  impedit  normalem  sanguificationcm  apud  virgines 
quam  compressio  thoracis  corporis  nondum  exculti  per 
strophium;  eodem  modo  snpprcssio  atque  irregularitas 
mensium,  atque  collapsus  virium  ex  dysenteria,  diarrhoea, 
praematura  corporis  evolutione,  excessibus  in  venere. 

Male  illi  autem  judicant , qui  unam  tantum  causam 
morbi  habent,  uti  Lange,  cum  ex  amandi  cupiditate 
ducens,  Astrue  e sola  menstruorum  irregularitate  et 
suppressione,  Lazermc  ex  parca  et  deficiente  organismi 
nutritione. 

Morbum  ipsum  saepius  in  urbe  quam  ruri  inveni- 


(l)  Trait.  mal,  feniin.  63, 

inus“>  «'i  >fa  quidem,  ut  puellulae  flavae  crebrius  quam 
subtuscae  capiantur.  Idein  morbus  nonnisi  in  regione 
septentrionali  et  in  cingulo  terrae  temperato  reperitur, 
adeoque  apud  Belgas  est  endemius.  Crebrior  est  in 
vere  et  auetumno,  quam  in  aestate  et  hieme,  quibus 
temporibus  etiam  recidivus  est;  praesertim  temperie 
frigida  simulque  liumida  procreari  videtur. 


Caput  II. 

SYIMPTOMATOLOGIA. 

Prae  ceteris  quodque  individuum  chloroticum  seque- 
las anaemiae  (si  vis  hydraemiae  seu  oligaemiae)  distincte 
prae  se  fert,  colorem  dico  faciei  pallidum,  animum  valde 
depressum,  cutem  squalidam,  luteam  vel  ex  luteo  viri- 
dem, cerae  albae  non  dissimilem,  interdum  locis  singulis 
rubescentem.  Praesertim  genae,  labia,  lingua,  papillae 
colore  albido  excellnnt.  Conjunctiva  tunicae  scleroticae 
colorem  exhibet  unionum  conchae  similem,  qua  re  chlo- 
rosis  praecipue  differt  ab  ictero,  conjunctiva  bulbi  enim 
primum  colorem  ictericum  praebet  in  ictero.  Tristitia, 
quae  intime  cum  chlorosi  cohaeret,  aegrotos  indole  me- 
lancholiae, cui  saepe  aliquid  jucundi  et  amoeni  inest, 
imbuit;  aegroti  somniantes,  pertristes  ambulant,  se  in 
solitudinem  recipiunt  atque  peculiarem  cupiditatem  que- 
rendi et  lacrymandi  exhibent. 

In  systemate  vasorum  hic  morbus  significatur  rea- 
ctione infirma,  debili;  existunt  congestiones  ad  varia 
organa  versus;  si  in  cerebrum  vergunt  cephalalgiam, 
vertiginem,  soporem,  tinnitum  et  susurrum  aurium,  scin- 

iillas  ante  oculos  efficiunt.  Simul  autem,  quum  caput 
calidum  tactu,  extremitates  frigidae  manent.  Conge- 
stiones pectus  versus  rarius  accedunt,  indeque  palpita- 
tiones cordis  efficiuntur;  interdum  etiam  effectus  con- 
gestionis sunt  rhinorrhagiae  et  pneumonorrhagiae. 

Quod  ad  signa  spectat  physicalia,  cordis  sympto- 
mata multum  delectationis  habent.  Soni  cordis  inaequa- 
les, eorum  typus  irregularis,  palpitationes  saepius  et  vi 
et  tenore  differunt,  ita  ut  mutationem  organicam  organi 
circulationis  centralis  adesse  opineris;  rhythmus  autem 
pulsationum  paulo  post  iterum  normalis,  prae  ceteris 
chlorosis  sublata,  contrarium  demonstrat.  Bouillaud 
strepitum  singularem  nuncupat,  qui  audiendus  est  in 
basi  cordis,  in  arteria  subclavia  et  carotide,  bruit  de 
diable ; quidem  ait  (1) : »En  applicant  le  stethoscope  au- 
dessus  de  la  partie  interne  de  la  clavicule  et  sur  le  tra- 
jet  des  trones  designes,  on  1’entend  tres-distinctement 
dans  toute  sa  force  et  tout  sa  continnitc.»  Qui  strepi- 
tus non  commatandus  cum  strepitu  folliculari  vel  serrato, 
qui  etiam  eadem  iri  regione  audiendus,  si  aneurysma  aor- 
tae usque  ad  collum  se  extendit.  Symptomata  haccce 
peculiari  sanguinis  modificatione,  nobis  adhuc  ignota, 
effici  videntur;  strepitus  enim  non  amplius  audiendus  in 
praecordiis,  itemque  in  arteriis  peripheriam  corporis 
versus  penitus  evanescit. 

Pulsus  plerumque  frequens,  ictus  centum  viginti  vel 
quadraginta  in  parte  horae  sexagesima  in  majori  morbi 
gradu  habet,  sed  parvus,  debilis,  filiformis,  facile  com- 
primendus est;  interdum  autem  tardus,  mollis  et  sat 
plenus. 

Affectio  systematis  capillaris  excellit  calore  animali 


(1)  Recli.  bruit  coeur,  arleres , journ,  liebtl.  1033,  XI.  500. 

deficiente,  temperatura  comminuta,  quod  non  solum  sub- 
jective, sed  etiam  objective  animadverti  potest:  aegroti 
semper  de  frigore  queruntur  et  comminutio  temperatu- 
rae  quadrantem  grani  usque  ad  grana  quinque  secun- 
dum It  ea  u mu  r explet.  Ex  innervatione  manca  mu- 
sculorum infirmitas  intrat,  quae  interdum  ita  augeri 
potest,  ut  in  tremorem  et  immobilitatem  artuum  trans- 
eat. Aegroti  motum  timent  atque  celeriter  defatigantur 
saepius  jam  exigua  commotione,  simul  abhorrent  a quo- 
que labore,  quietem  et  inertiam  quaerentes. 

Ex  perversione  systematis  nervosi  molestiae  sic 
dictae  hystericae  existunt , somnambulismus,  extasis, 
pica.  Aegrotis  modo  taedium  afferunt  omnia  nutrientia, 
modo  illi  requiruut  cibos  acidos,  acres,  salsos,  denique 
cibos  postulant  futiles,  ut  carbonem,  cretam  aliasque 
res  similes,  quae  pica  ex  nimia  acidorum  copia  in  ven- 
triculo derivanda  videtur.  Ciborum  appetitus  semper 
est  depravatus,  gustus  mucosus,  lingua  muco  obtecta, 
cliylopoesis  suppressa;  etiam  cibis  ad  concoquendum  fa- 
cilibus ructus,  nausea,  vomituritiones,  vomitus,  flatus, 
alvi  obstipatio  prodeunt,  raro  diarrhoea  accidit,  per  quam 
tunc  cibi  adhuc  incocti  expelluntur.  Abdomen  tensum 
et  dolorificum  est,  aegroti  queruntur  de  doloribus  in 
praecordiis  subito  intrantibus  et  paroxysmi  interdum  tam 
vehementes  sunt,  ut  aegroti  lipothymici  fiant.  Ex  ja- 
ctura chylopoeseos  invenimus  helminthes  et  sordes  in 
canali  alimentari. 

Respiratio  est  difficilis,  aegroti  dyspnoeam  accusant 
(si  vis  apnoeam,  quod  thoracem  sine  impedimento  dila- 
tare possunt  aegroti),  praesertim  si  scalas  ascendunt. 
Functio  organorum  secretioni  praefectorum  etiam  tur- 
bata est,  secretiones  aut  penitus  deficiunt,  aut  indolem 
serosam,  mucosam  habent. 

Menstruatio  semper  abnormis  est,  saepe  nulla  ad- 
huc adfuere  molimina  menstrualia,  quae  tunc  etiam  du- 
rante morbo  non  apparent;  aut  menses  intravere  prae- 
matura evolutione  systematis  sexualis,  provocata  per 
libidines  animum  deprimentes,  aegritudinem,  amorem  re- 
pudiatum, nimiam  animi  contentionem,  cibos  et  potus 
acres,  vel  per  connnbium  praematurum;  aut  menstrua 
iliiunt  parca,  serosa  et  mucosa.  Sanguis  menstrualis 
est  pallidus,  serosus,  lintea  maculis  aspergit,  quae  exsic- 
catae decolores  fiunt.  Menstruatio  aliis  in  casibus  nimia 
producit  anaemiam,  ex  qua  chlorosis  originem  ducit. 
IKes  commemoratae  sententiam  comprobant,  semper  in 
chlorosi  menstrua  vel  qualitate  vel  quantitate  a statu 
normali  recedere. 

Haud  raro  in  chloroticis  oedema  accidit,  praesertim 
mane  palpebrae  et  lacies  tumescunt,  vespere  dutem  oe- 
dema in  extremitatibus  inferioribus  apparet,  quod  post 
noctem  iterum  evanescit.  Quae  iufiltratio  oedematosa 
eo  differre  dicitur  ab  hydrope  proprio,  quod  impressio- 
nem digitorum  non  teneat. 

Commutari  potest  chlorosis  cum  ictero,  cum  affe- 
ctione splenis,  cum  dyscrasia  carcinomatosa,  aliisque  or- 
ganorum internorum  degenerationibus;  deiu  cum  morbis 
organicis  cordis,  endocarditide,  hydrope  incipiente,  af- 
fectione systematis  nervosi  et  chylopoetici.  Ab.  ictero 
chlorosis  eo  differt,  quod  conjunctiva  tunicae  scleroticae 
colorem  praebet  unionum  conchae  non  dissimilem , in 
ictero  autem  conjunctiva  colorem  primum  ictericum  of- 
fert, nec  adsunt  palpitationes  cordis  et  strepitus  arteria- 
rum, lassitudo  artuum,  semper  denique  in  ictero  impe- 
tus in  venerem  penitus  exstinctus,  in  chlorosi  autem  in- 
terdum suppressus,  plerumque  vero  adauctus  est. 

Aegroti  splenis  affectione  laborantes  colorem  viri- 

dem,  quin  nigrescentem  exhibent,  magna  lassitudo  ar- 
tuum  iis  deest,  denique  symptomata  localia  adsunt,  quae 
splenem  sedem  morbi  esse  significant;  eadem  ratione 
dignoscitur  cldorosis  a dyscrasia  carcinomatosa. 

Majori  opera  palpitationes  chloroticac  a vitio  orga- 
nico cordis  distinguendae  sunt,  quod  etiam,  exceptis* 
palpitationibus  morbi  organici  cordis,  saepissime  verti- 
ginem, susurrum  aurium,  pallorem  cutis,  oedema  pro- 
vocant; interdum  etiam  chloroseos  exitus  est  alteratic 
cordis  organica,  ita  ut  distincte  dignoscere  non  possis.' 
utrum  alteratio  organica  jam  adfuerit,  nec  ne.  In  uni- 
versum autem  haec  symptomata  respicienda  sunt  ad 
statuendam  diagnosin  : vitia  cordis  organica  ex  disposi- 
tione  hereditaria  saepe  originem  ducunt,  symptomata 
vitii  jam  ante  colorem  cachecticum,  interdum  jam  ab 
infantili  aetate  adfuerunt,  perpetue  durant  neque  remit4 
tunt,  et  pallor  cutis  non  iu  tota  facie  invenitur.  Chio- 
rosis  autem  vulgo  primum  tempore  evolutionis  apparet, i 
et  palpitationes  cordis  cum  ceteris  symptomatibus  chlo- 
roseos intrant.  Repente  eaedem  apparent,  subito  autem 
etiam  evanescunt,  remittunt  interdum  et  vehementissimae 
fiunt  labore  corporis,  perturbationibus  animi,  etiam  tem- 
pore, quo  menses  intrare  dicuntur,  et  decrescunt,  si  mor- 
bus in  eo  est,  ut  ci  medeamur,  cum  ceteris  symptooiati- 
bus.  In  illis  nocent  medicamina  irritantia , hic  eadem* 
levant  et  mitigant  palpitationes  cordis;  ita  etiam  facies 
tota  est  pallida. 


Caput  III. 


SPECIES  CHLOROSEOS. 

Secundum  reactionem  organismi  morbum  dividimus 
in  chlorosin  crcthisticam  et  torpidam;  nonnulli  medici, 
inter  quos  etiam  Joa.  Wcndt,  chlorosin  floridam  prae- 
terea constituunt,  quo  nomine  sine  dubio  chlorosin  cum 
reactione  synochali  significare  velint;  haec  autem  reactio 
conditione,  qua  sanguis  versatur  hoc  in  morbo,  anaemiam 
dico,  sponte  excludatur  necesse  est. 

Chlorosin  torpidam  invenimus  iu  feminis  tempera- 
mento phlegmatico  et  constitutione  lymphatica  excellen- 
tibus, iisque  symptomata  sunt  haeccc:  Color  faciei  non 
solum  perpetuo  pallidus,  sed  etiam  ex  luteo  viridis,  de- 
nique fere  cadaverosus,  oculi  subsidentes,  splendore  pri- 
vati, marginibus  coeruleis  cincti,  facies  tumida.  Aegro- 
tae facillime  fatigantur,  gastricismo,  helminthiasi,  flatu- 
lentia aliisque  molestiis  laborant;  saepius  abdomen  du- 
rum, tyinpauiticuui , seni  per  aegrotorum  animus  ad  irri- 
tamenta psychica  et  physica  obduratur,  frigore  vexantur, 
cutis  sicca,  omnesque  functiones  tarde  procedunt. _ Pul- 
sus sunt  tardi,  uiollcs,  debiles,  ante  febrem  hecticam  in- 
trantem non  frequentes.  Paulo  post  diarrhoea  accidit, 
et  sanguinis  demixtione  ad  majorem  gradum  adhuc  per- 
ducta, affectiones  scorbuticae  apparent  et  prodromi  hy- 
dropis universalis.  Menses  sicuti  molimina  ad  menstrua- 
tionem fere  semper  desunt  , plerumque  autem  fluor  albus 
adest.  Molimina  menstrualia,  ubi  apparent,  prodromi 
vcletudinis  ducenda  sunt.  In  hac  chloroseos  specie  mo- 
lestiae hystericae  non  in  conspectum  veniunt. 

Virgines  chlorosi  ercthistica  laborantes  plerumque 

celeriter  adoleverunt  et  signa  valetudinis  prae  se  ferre 
videntur,  I raesertim  in  iis  magna  sensibilitas  praevalet, 
solitudinem  quaerunt  et  nimia  proclivitate  querendi  et 
flendi  excellunt,  sicuti  facile  ad  risum  et  hilaritatem  com- 
moveri possunt.  Pulsus  sunt  parvi,  contracti,  saepe  in- 
aequales, quin  tremuli,  semper  autem  frequentes.  Rubor 
et  calor  alternatim  cum  pallore  et  frigore  intrant.  Con- 
gestiones singula  organa  versus  apparent,  effectum  eo- 
rum dico  cephalalgiam,  vertiginem,  lipothymiam,  sopo- 
rem,  oppressionem  pectoris  et  palpitationes  cordis;  in- 
terdum etiam  haemorrhagiae  e naso  et  ex  pulmonibus 
ingruunt.  Allectio  systematis  nervorum  hysterismuui, 
spasmos,  convulsiones,  choream,  epilepsiam,  quin  tris- 
muin  provocat.  Innervatio  depravata  ventriculi  cardial- 
giam,  picam,  pyrosin  excitat,  interdum  sitim  permagnam 
et  voracitatem;  praeterea  adsunt  persaepe  dolores  in  re- 
gione sacrali.  Menstrua  raro  desunt,  semper  autem 
sunt  decolora.  Sicuti  species  torpida  exitum  in  hydro- 
pem quaerit,  ita  crcthistica  in  febrem  lentam. 


Caput  IV. 

DECURSUS  ET  EXITUS  MORBI. 

Cura  recte  et  diligenter  instituta  interdum  jam  in- 
tra tres  vel  quattuor  hebdomades  sanatio  procedit  (B 1 au  d 
casum  talem  refert),  morbus  autem  plerumque  decursum 
chronicum  per  plures  menses  et  annos  accipere  solet. 
Sanatio  lente  succedit,  quantitate  et  qualitate  sanguinis 
ad  statum  normalem  perducta,  facies  sensim  colorem 
naturalem  recuperat,  appetitus  ciborum  redit,  frigus, 

; lassitudo,  tristitia  evanescunt  ct  pro  iis  conscientia  virium 
et  cupiditas  vivendi  intrant;  pulsus  pleniores  fiunt,  et 
menses,  si  jam  adfuerunt,  ad  normam  redeunt;  prima 
vice  quidem  mucus  tantum  rubre  tinctus  apparet,  tertia 
autem  secretio  menstrualis  normalis  fit.  Menses  soli 
sine  signis  aliis  sanguificationis  in  integrum  restitutae 
non  pro  signo  valetudinis  habendi  sunt.  Mulieres  etiamsi 
revaluerunt,  tamen  saepe  recidunt  in  pristinum  morbum, 
imprimis  tempore  vernali  et  anctumnali,  et  tempore,  quo  ' 
menses  intrare  solent. 

Morbis  secundarii  ex  chlorosi  non  penitus  sublata 
sunt:  hysteria,  melancholia,  etiam  dementia  et  nympho- 
mania,  quae  praesertim  ex  venere  insatiata  origiuem  pe- 
tit. Dein  morbi  organici  cordis  ct  pulmonum,  dilata- 
tionem dico  cordis  dextri  simplicem,  i.  e.  sine  hyper- 
trophia, aneurysma  cordis  passivum  ; praeterea  pyaemiam 
et  phthisin  acutissime  lcthalem  exitum  quaerentem.  De- 
nique desorganisaiiones  splenis,  uti  atrophia  et  indura- 
tio , ex  quibus  saepissime  hydrops  atonicus  evadit;  pri- 
mum anasarca  apparet,  tum  ascites,  denique  hydrops  fit 
universalis,  hydrothoracc  adhuc  superveniente.  Morbus 
per  se  nunquam,  sed  tantum  per  exitum  in  cachexiam 
et  febrem  lentam  mortem  aegrotis  infert. 


Caput  V. 

DE  ANATOMIA  PATHOLOGICA  ET  PROGNOSI. 

x % 

Sectio  cadaveris  signa  anaemiae  nobis  praebet,  paul- 
lum  sanguinis  invenimus,  imprimis  cor  dextrum  sanguine 
vacuum,  ilemque  arterias  et  venas  majoris  ambitus. 

Musculorum  librae  pallidae,  facile  lacerandae,  molles  ci 
corrugatae.  Intestina  majora,  cor,  pulmones,  renes,  co- 
lore pallido  excellunt  ct  atrophica  sunt.  Insufficientia 
quoque  valvularum  cordis  reperta  est,  praeterea  exsu- 
dationes  serosae  in  cavitate  pleurae,  pulmonum,  choleli- 
thi  in  hepate,  canalis  alimentaris  muco  albido  obtectus. 
Splen  solum  fere  semper  hypertrophicus  et  hyperaemi- 
ens,  non  raro  etiam  induratus  apparet.  Telam  cellulo- 
sam aut  penitus  adipe  privatam  invenimus  aut  sero,  aut 
liquore  albuminoso  cum  adipe  mixto  infiltratam. 

Prognosis  in  universum  non  infausta,  quod  vitae 
periculum  non  magnum  et  medicamina  suppetunt  morbi 
sanandi.  Spectanda  constitutio  aegrotorum,  morbi  de- 
cursus, symptomatum  intensitas,  utrum  causae  morbi 
removeri  possint,  nec  ne;  utrum  morbus  exitum  mali- 
gnum ceperit,  nec  ne.  Aegroti  constitutione  lymphatica 
praediti  valetudinem  difficilius  et  tardius  recuperant, 
per  longius  temporis  spatium  cura  est  adhibenda ; ma- 
jore autem  in  periculo  versantur  aegroti  sensibiles. 
Prognosis  infaustior,  si  morbus  jam  ad  majorem  gra- 
dum pervenit,  atque  menses  jam  antea  fluxere.  Melior 
est  prognosis  in  hydrope,  quam  in  splenis  induratione, 
pessima,  si  morbus  in  tuberculosin  transiit.  Mulieres 
chloroticas  fere  semper  steriles  esse,  aut  debiles  infan- 
tes partu  edere  nou  verum  est.  Metrorrhagias  post  par- 
tum sicut  abortus  saepius  invenimus.  Tamen  graviditas 
saepissime  optimum  remedium  chloroseos  est. 


Caput  VI. 

CURA. 

Tres  habemus  indicationes,  in  quas  reflectere  ani- 
mum debemus,  quae  sunt  indicatio  causalis,  indicatio 

reactionis,  indicatio  morbi.  Prima  indicatio  praescribit, 
quomodo  causae  morbum  excitantes  removeantur  vel 
(suspendantur.  Eadem  accuratissimam  cognitionem  ae- 
groti conditionum  externarum  postulat,  atque  cujusvis 
momenti  remotionem,  morbum  jam  praesentem  augentis 
irci  sustinentis.  Degeneratio  scrofulosa  in  systemate 
lymphatico  oppugnatur  Rheo , Senna,  fello  tauri,  IVatro 
carb.,  Sapon.  medie.,  Salinis  mediis  vel  neutris,  thermis 
Carolinis  aut  sale  artificiali  Carolino.  Praesentibus  hel- 
minthibus  haec  medicamina  conjunguntur  cum  Anthel- 
miuthicis ; si  adest  plethora  abdominalis  instituendae  sunt 
parcae  venaesectiones  ad  pedes.  Etiam  pediluvia  Tan- 
. tini  jam  optimo  erant  eventu  , si  quidem  chlorosis  non 
i habet  indolem  ercthisticam.  Maxima  vero  cum  assidui- 
tate medicus  vitam  sexualem  contempletur  necessc  est. 
'Omnia  impetum  in  venerem  incitantia,  quo  modo  cun- 
que fieri  potest,  sunt  removenda,  uti  cibi  vel  potus  ex- 
citantes, vehementes  animi  impetus,  libidines  deprimen- 
tes, lectio  librorum  deteriorum,  voluptates  saltandi,  thea- 
tra, vita  luxuriosa,  inertia,  dormire  in  culcitis  plumeis. 
Attamen  cum  Cei.  Canstatt  consentire  nequeo,  qui  ait: 
ubi  cupiditas  amandi  maxima  est,  quae  elucet  ex  melan- 
cholia quadam  aegrotae,  nonnunquain  nullum  aliud  re- 
medium restat,  quam  sequi  senis  illius  Coi  praescriptum, 
dicentis:  «Equidem  virginibus  suadeo,  quibus  tale  quid 
accidit  (sc.  taedium  vitae),  ut  citissime  cum  viris  con- 
jungantur; si  enim  conceperint,  sanae  evadunt. « Sunt 
forsitan  casus,  in  quibus  hoc  remedium  (si  hoc  reme- 
dium dici  potest)  optimo  sit  eventu,  imprimis  apud  vir- 
gines jam  aetate  provectas,  constitutione  leucophlegtna- 
tica;  sed  semper  nocebit  feminis  chloroticis  constitutione 
erethistica,  ubi  hoc  novum  incitamentum  accedit  ad  erc- 
thismum  nervorum  jam  praesentem,  eumiemque  semper 

adauge*.  Optima  constat  cura  prophylactiea  in  erudi, 
tionc  et  educatione  naturali,  quae  praematuram  animi  et 
corporis  maturitatem  prohibet. 

Proxima  chloroscos  cura  est  methodus  roborans, 
tonica.  Attamen  semper  est  regula  prima,  ut  nunquam 
cum  vehementia  quadam  curam  tonicam  instituamus,  sed 
gradatim  secundum  aegrotorum  tolerantiam  eam  augea- 
mus.  Omnino  curandum  est,  ut  aegroti  vivant  in  Iere 
sicco  et  puro,  uti  est  in  maris  littoribus,  vel  in  monti- 
bus; vel  etiam  commendanda  est  vita  rustica.  Etiamsi 
aegrotantes  accusant  nimiam  debilitatem,  laxitatem  et 
infirmitatem,  attamen  semper  iis  suadeas  modicam  corpo- 
ris commotionem  atque  dissolvas  animi  tristitiam.  Cor- 
pus aegrotorum  saepius  lavetur,  cutis  cultura  assidue 
agatur,  qua  re  etiam  saepius  lintea  mutari  et  spissa  ve- 
stimenta indui  jubemus,  imprimis  braccas,  ne  abdomen 
refrigeretur.  Diaeta  constet  ex  cibis  facile  concoquen- 
dis et  bene  nutrientibus,  uti  ex  lacte  et  carnibus  teneris. 
Si  vero  aegrotantes  appetitum  futilem  habent,  exempli 
causa  cretam,  carbonem  appetunt,  talia  secundum  Fran- 
cogallorum  sententiam  iis  sunt  praebenda,  cum  expe- 
rientia docuerit  substantias  appetitu  anomalo  postnlatas 
nonnunquam  statum  meliorem  inopinato  produxisse.  III. 
Schoenlein  autem  melius  esse  vult  aegrotas  cibis  ab- 
stinere, quam  iis  ista  supra  dicta  praeberet  Ego  vero 
censeo  voluntati  patientium  esse  indulgenduin,  quamdiu 
nullum  detrimentum  capiant,  cum  praevalens  acidorum 
copia  in  ventriculo  ejusmodi  rebus  absorbentibus  egere 
videatur. 

Ut  tertiam  indicationem  explere  possimus  uecesse 
est,  antea  aut  torpor  tollatur  aut  eretbismus  nervorum 
mitigetur  et  supprimatur,  ex  quo  tit,  ut  corpus  capax 
reddatur  medicaminum  tonicoruui  et  meliorem  sanguifi* 

t caiioitcm  effifcientium.  In  chlorosi  torpida  igitur  pri- 
mum torpor  canalis  alimentaris  tollemlus  est,  quod  con- 
j sequimur  usu  Rhei,  Aloes,  llellcbor. , Colocynth.  etc. 
i Tonum  intestinorum  augemus  medicaminibus , quae  boc 
i in  morbo  celeberrima  sunt,  uti  Artemisia,  Salix  fragilis, 
Cort.  pom.  Aurant.,  Quassia,  Marrubium  album,  Dictam- 
nus alba,  Trifol.  fibr. , Carduus  benedict.,  Absinthium, 
Chelidon,  majus.  Helenium,  Costus  Indica.  Priusquam 
i vero  haec  medicamina  in  usum  vocamus  nocesse  est, 
plexus  solaris  atque  organa  ab  eo  dependentia  incitentur, 
ad  stagnationcs  in  systemate  venae  portarum  solvendas, 
nec  minus  ad  sordes  in  canali  alimentari  fortasse  magna 
copia  accumulatas  removendas  emetico  vel  laxante.  Hoc 
loco  radix  Ipccacuanhae  emeticum  et  radix  Rhei  pur- 

/ j 

gans  in  usum  vocentur,  quae  medicamina  saepissime 
optimum  habent  successum.  Inde  per  longum  temporis 
spatium  medicamina  amara  praescribimus.  Quae  medi- 
camina interna  adjuvamus  externe  balneis  aromaticis, 
inunctionibus  Spir.  Angel.  comp.,  Spir.  Mast.,  et  Trae 
oleoso-balsam.  Aegrotae  etiam  linteam  spcciebus  aro- 
maticis impletam  abdomine  impositam  ferre  , possunt. 
Qua  ratione  nonnunquam  etiam  probandum  est  dosiii 
Croci,  Sabinae,  Secalis  cornuti,  Roracis  ordinare,  quae 
emmenagoga  ad  perpetuum  usum  non  admittenda  et  re- 
jicienda sunt. 

In  chlorosi  erethistica  primum  erctbismum  nervorum 
sedari  nccesse  est.  Quaeque  cura  nimis  fortis  atque 
accelerata  semper  nocet,  prae  ceteris  autem  omnibus 
gummi-resinosa,  emmenagoga  et  nervina,  quae  specificam 
exercent  vim  in  uterum.  Majoris  utilitatis  sunt  medica- 
mina nervina,  dosi  refracta  data,  praesertim  si  auxilium 
subito  afferendum  est,  cum  saepe  systema  nervorum  non- 
nullis guttis  Trae  Castorei  mitigetur,  magnae  autem  Asae 

foetidae  doses  idem  magis  excitent.  Illa  medicamina 
gumnn-resinosa,  eromcnagoga  tum  obtinent  locum  suum 
ju  ipso  curando  morbo.  Nervorum  irritationem  optime 
tollimus  acidis  mineralibus,  imprimis  acido  phosphorico 
et  acido  sulphurico  diluto,  praeterea  Mixtura  snlphurico- 
acida  et  Tra  aromatico- acida.  Magnum  etiam  comma, 
dum  balnea  tepida,  usus  seri  lactis  puri,  aut  mixti  cum 
aquis  medicatis  natronatis,  uti  sunt  Ems,  Ilalocrene. 
Reinerz , Toeplitz,  Landeck,  a {Terunt-  casus,  in  quibus 
scrophulosis  est  basis  morbi,  postulant  usum  fontis 
Heilbronnensis  Adelhaidae.  Curam  praeterea  adjuvant 
derivantia  ut  sinapismi,  cucurbitulae  siccae  et  fri- 
ctiones. 

Organismo  ita  bene  praeparato  ad  bene  ferenda 
medicamenta  fortiora:  tertia  nobis  restat  indicatio,  quae 
ad  meliorem  sanguificationcm  atque  restitutionem  om- 
nium functionum  in  integrum  spectat.  Hic  habemus  tria 
medicamina:  chinam,  carbonem  vegetabilem  et  ferruin. 
Hocce  semper  est  specificum,  quare  Neumannin  chlo- 
rosi  proverbii  illius  jure  mentionem  facit:  >.Qui  nescit 

mai  tem , nescit  artem. « Non  omnibus  in  casibus  haec 
tertia  indicatio  explenda  est,  et  quidem  rarissime  in  re- 
con valescentibus  a chlorosi  erethistica ; fere  semper 
autem  in  individuis,  quae  chlorosi  torpida  atTecta  erant, 
cliina  et  ferrum  in  usum  vocanda  sunt,  ubi  etiam  laetis- 
simi sunt  eventus. 

Initio  leviora  ferri  praeparata  praescribimus,  quae 
sunt:  Tra  ferri  pomata,  cydoniata,  salita,  Liquor  aether, 
martiatus,  ferrum  carb.,  ferrum  muriat.,  aquae  ferratae 
naturales  et  artificiales,  imprimis  acidum  carbonicum 
continentes,  ut  Pyrmont,  Driburg,  Brueckenau,  Bocklet, 
Schwalbach , Cudowa,  Flinsberg,  Altwasser,  Langenau, 
Franzensbruiin,  Spaa,  Steben,  Imnau,  Meltsch,  Caris- 

hrunti  ctc.  Deinde  sensim  scnsinique  ad  graviora,  sed 

i etiam  validiora  ferri  praeparata  transeamus,  ad  limatu- 
ram ferri.  Stoll  ceterum  contendit  Train  ferri  poma- 
tam  et  limaturam  ferri  in  quovis  casu  sufficere,  quod 
i mihi  quidem  uon  videtur.  Ante  nos  ferrum  multo  ma- 
joribus dosibus  praescribebatur,  ut  apud  Stoll  legere 
possumus,  qui  ait:  »fn  leviori  morbo  sufficit  usus  li- 

maturae martis,  quae  chalybi  est  praeferenda,  dosis  ju- 
jnioribus  et  minori  mali  gradu  per  diem  diversa  assu- 
menda est  gr.  XV.  XX.  XXX.  In  morbo  vero  graviori, 
aetateque  majori  ad  drachmas  duas  quotidie  porrigi  li- 
matura potest. « 

Quae  ferri  praeparata  aut  sola  aut  conjuncta  cum 
jam  supra  commemoratis  amaris  porriguntur.  In  chlo* 
rosi  crethistica  jungenda  sunt  ferri  praeparata  cum  ner- 
vinis. Formulae  simplicissimae  ad  exhibendum  ferrum 
sunt  vina  cum  chalybe  parata  et  A u t e nrie  thii  vinum  cum 
i clavis  caligariis  paratum.  Quando  efficit  ferrum  obsti- 
pationem alvi,  tum  conjungimus  idem  cum  Rhco;  ubi 
inimia  acidorum  copia  in  ventriculo,  componimus  idem 
cum  absorbentibus,  vulgoque  praeceptum  Nanmann  in 
usum  vocamus:  R.  Conchar.  praepar.  gr.  XV  ferri  pulv. 
gr.  III — VI  Elaeosaech.  cinnain.  J/3  M.  f.  pulv.  Individuis 
constitutionis  lymphaticae,  atque  scrophulosi  cum  morbo 
conjuncta,  porrigimus  ferrum  cum  Jodo  conjunctum, 
quam  compositionem  P i e r qu  in , Thomson  , Maclurc 
Geddings  proposuerunt.  Ad  majorem  incitationem 
uteri  efficiendam  ferrum  cum  emmenagogis,  restituta  va- 
letudine, conjungimus. 

Praeter  haec  medicamina  jamjam  commemorata, 
quae  in  omnibus  sanabilibus  chloroseos  casibus  sufficiunt, 
etiam  alia  faustum  praebuerunt  eventum,  quae  sequun- 
tur. C ulle n et  Bergius  laudant  Cochlcariam  armo* 

raciam , quae  iri  Hussia  remedium  domesticum  est. 
Kocllreuter  cxtract.  Arfemis.  spirituosum  5 Co  indet, 
Brera,  Formoy,  Ficinus,  H offma  n n , Se il e r et 
Trousseau  .suadent  .Iodum.  Trousseau  praemittit 
ferrum;  Pezzoni  acidum  tannicum  in  usum  vocat : Dt.- 
stinon  et  Lobstein  phosphorum. 

Omnia  hac  medicamina  dentur  usque  ad  perfecte 
restitutam  valetudinem,  quod  saepius  recidivae  intrant. 
Si  sanguificatio  co  modo  melior  est  facta,  atque  moli- 
mina menstruationis  exstant,  omnia,  quae  fluxum  men- 
sium impedire  possint,  vitanda  sunt.  Revalescentes  co- 
gimus per  hoc  tempus  lectum  quaerere,  utque  menstruo- 
rum excretionem,  si  parca  respectu  habito  individui  est, 
frictionibus,  cucurbitulis  siccis  in  parte  femoris  interna, 
etiam  hirudinibus  ad  labia  majora  applicatis,  fomenta- 
tionibus ex  herbis  aromaticis  paratis  et  in  abdomine  ap- 
positis augemus.  Menses  regulares  fluant  necesse  est, 
sine  omni  difficultate,  non  nimii,  non  parci,  eorum  color 
et  consistentia  sit  characteristica,  et  tum  demum  de  cura 
feliciter  finita  loqui  possumus. 


VITA. 

I * 

Natus  sum  Carolus  Felix  Adam  Kriger,  fidei 
catholicae  addictus,  die  XI.  m.  Januarii  anuo  h.  s.  de- 
cimo nono  Raliboriae,  Silcsiae  superioris  oppido,  patre 
optimo  dilectissimo  Philippo,  quem  ut  deus  optimus 
et  maximus  perdiu  mihi  conservet,  ex  intimo  animo 
quotidie  precor,  et  matre  Joanna  e gente  Mueller, 
i quam  ex  vigiuti  annis  morte  mihi  ereptam  lugeo.  Pri- 
imis  literarum  elementis  domi  et  in  scholis  publicis  irnbu- 
itus,  gymnasium  puer  undecim  annorum  adii  Ratiboriense, 
i quod  sub  spectatiss.  Ilaenisch  adhuc  directore  floret, 
ibique  per  novem  annos  mihi  Dr.  Mueller,  Kelch, 
Hcide  et  Poppe  praeceptores  fuerunt  benignissimi. 
Anno  31DCCCXXXIX  adii  Gymnasium  Glivicieusc,  eo- 
demque  anno  testimonio  maturitatis  instructus,  almam 
literarum  sedem  Lc  o p o 1 d in  a m petii,  ubi  ab  111.  Hahn, 
tum  fasces  academicos  tenente,  in  civium  academicoruin 
numerum  receptus,  et  sub  auspiciis  III.  Henschel,  1. 1. 
Recani  gratiosi  medicorum  ordinis  maxime  spectabilis, 
nomen  rite  professus,  per  septem  semestria  hisce  interfui 
scholis: 


111.  Earkow  tle  ostcologia  et  syndesmologia,  et  d< 
auatomc  comparata;  IU.  Benedict  de  veterum  chirur- 
gia  generali  et  speciali,  de  ophthalmiatricc,  de  fasciis  et 
instrumentis  chirurgicis  rite  applicandis  disserentem  au- 
divi, nec  non  eodem  duce  operationes  chirurgicas  in  ca- 

daveribus  exercui.  Idem  in  clinico  chirurgico  praece- 
ptor mihi  erat.  III,  Betschler  gynaccologiain  univer- 
salem mihi  doctissime  exposuit  et  in  policlinico  gynae- 
cologico  mihi  erat  dux  et  praeceptor  benevolentissimus. 
lv\p.  Burchard  de  operationibus  obstetriciis  in  phan- 
tomate instituendis;  111.  jVees  ab  Esenbeck  de  bota- 
nico generali;  111.  Fischer  de  chemia  generali  et  phar- 
maceutica; III.  de  Glockcr  de  mineralogia  exponentem 
auscultavi;  111.  Gravenhorst  zoologiam  me  docuit; 
111.  Henschc!  de  cncyclopaedia  et  hodegetice  inedica 
ingeniosissime  disserentem  audivi;  111.  Iliose  de  patho- 
logia  generali  et  politia  medica;  Ccl.  Kuh  in  clinico 
chirurgico  suo  aere  instituto  erat  mihi  praeceptor  be- 
nignissimus; Exp.  IV e u m a ii  u de  S c h o c n 1 e i n i i svste- 
mate;  111.  Otto  de  anatome  corporis  humani  universa,- 
pathologica,  de  historia  foetus  et  de  arte  cadavera  in 
foro  rite  secandi  egregie  disserentem  auscultavi;  idem 
vir  111.  in  theatro  anatomico  moderator  ct  dux  mihi  ex- 
stitit gravissimus;  111.  Pohl  universam  phvsicen  me  do- 
cuit; IH.  Purkinje  physiologiam  universam  ingenii 
acumine  maximo  mihi  explicuit;  II!.  Rem  er  sen.  de 
therapia  speciali  et  de  methodo  formulas  medicas  con- 

i scribendi  exponentem  audivi,  et  in . exercitationibus  me- 
dico-clinicis  nec  non  policlinicis  fuit  inibi  moderator; 
i Cei.  Reuier  jun.  de  syphilide  ingenue  disserentem  au- 
: scultavi. ; III.  Thilo  psychologiam  et  logicen  me  docuit; 
Illi.  Wendt  materiam  medicam  et  morbos  e laesa  nu« 
i tritione  oriundos,  sicut  morbos  psychicos  summo  disse- 
irendi  vigore  tractantem  audivi. 

Praeterea  Exp.  Dr.  lioeblcr,  Dr.  Menschig,  Dr. 
iNega,  Dr.  Rey  m a nn  adjutores  mihi  fuerunt  beni- 
gnissimi iu  exercitationibus  clinico-  practicis. 

Aestate  anni  MCGCCXUII  Beroliuiim  me  contuli 
iet  ab  III.  de  Raumer,  nunc  Rectore  magnifico,  civibus 
;academicis  adseriptus,  apud  111.  111  ue  lier,  t.  t.  decanum 
: gratiosi  medicorum  ordinis  spectatissimum , nomen  dedi, 
i Per  hoc  semestre  interfui  scholis  III.  YVagner  de  me- 
dicina forensi;  praeterea  in  nosocomio  caritatis  scholas 
iclinicas  Cei.  Wolff  frequentavi.  * 

Quibus  viris  Illustrissimis,  Celeberrimis,  Experien- 
itissimis  maximas  ago  gratias,  corumque  discipulum  me 
i fuisse  semper  gloriabor. 

Jam  vero  tentaminibus,  et  philosophico  et  medico, 
at  e examine  rigoroso  coram  gratioso  medicorum  or- 
dine rite  superatis,  psero  fore,  ut  dissertatione  thesibus- 
que  publice  defensis,  summi  in  utraque  medicina  hono- 
res mihi  concedantur. 

T II  E S E S. 

1.  Labur  et  paupertas  optimum  podagrae  medicamentum. 

2.  Impotentia  superveniens  post  initum  matrimonium 
causa  dissolutionis  matrimonii  esse  potest. 

3.  Graviditas  emeticorum  usum  minime  vetat. 

4.  Si  conjugata  pelvis  brevior  quam  duos  digitos,  se- 
ctio caesarca,  absolute  indicata,  instituenda  est. 

